मंदिर के टूटे ताले, डेढ़ किलो का छत्र चोरी
ब्यावर. चोरोद्वारा तोड़ा गया मंदिर का ताला।
भास्कर न्यूज| ब्यावर
सिटीथाना क्षेत्र के गहलोत कॉलोनी स्थित सातों बायसा मंदिर के बीती रात चोरों ने ताले तोड़कर डेढ़ किलो वजनी चांदी का छत्र चुरा लिया। इससे क्षेत्र के लोगों में गहरा आक्रोश है। उन्होंने पुलिस की कार्यप्रणाली पर सवालिया निशान खड़े किए। मंदिर प्रबंधन कमेटी के अध्यक्ष रघुनंदन सिंह ने बताया कि बीती रात चोरों ने मंदिर के शटर और कांच के दरवाजे का ताला तोड़कर माता के ऊपर लगा डेढ़ किलो वजनी चांदी का छत्र चुरा कर ले गए। इसकी जानकारी तब लगी जब सुबह पुजारी मांगीलाल शर्मा पूजा करने पहुंचे। उन्होंने टूटे ताले देखकर मंदिर प्रबंधन कमेटी सहित आस-पास के लोगों को सूचित किया। घटना की सूचना थाने में दी गई जिसके काफी समय बाद थाने के उपनिरीक्षक दलपत सिंह ने मय जाब्ता आकर मौका मुआयना किया और शिकायत थाने में आकर देने की बात कहकर चले गए। अध्यक्ष रघुनंदन सिंह ने बताया कि चोरी की घटना से सभी की धार्मिक भावनाएं आहत हुई। लोगों का पुलिस के प्रति खासा आक्रोश देखने को मिला। आक्रोशित लोगों ने कहा कि गश्त नहीं होने के चलते चोरी की वारदातें बढ़ रही है। चोर बैखौफ होकर वारदातें अंजाम दे रहे हैं इसके बावजूद पुलिस कार्यप्रणाली में कोई सुधार नहीं रहा है।
आजबारावफात, कल करेंगे मुआयना
मंदिरप्रबंधन कमेटी के अध्यक्ष रघुनंदन सिंह ने बताया कि वह कमेटी के अन्य सदस्यों पुजारी के साथ थाने पहुंचे। यहां उपनिरीक्षक बाबूलाल को उन्होंने चोरी की शिकायत दी। जिस पर उन्होंने कहा कि आज तो बारावफात है सभी पुलिसकर्मी व्यस्त है। कल आकर मौका मुआयना करेंगे और रिपोर्ट भी दर्ज कर लेंगे। इस पर उन्होंने आपत्ति भी दर्ज करवाई लेकिन एसआई बाबूलाल ने उनकी बात को टाल कर शुक्रवार को रिपोर्ट दर्ज करने की बात कहकर रवाना कर दिया।
bho_Deva hin_Deva mar_Deva hin_Deva hin_Deva hin_Deva